Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 76

2. A vizsga tartalma A gyakorlati vizsga tartalma: A vizsga anyaga előre kijelölt és a szaktanár által összeállított és betanított gyakorlatokból áll, melyet a tanulók párosan vagy csoportos formában, önállóan mutatnak be. Jazz-technika Izolációs gyakorlatsor a gerincoszlop szakaszainak mozgatásával – fej, váll, törzs izolálása irányokba, körbe, plié beiktatásával külön gyakorlatokban, – mindhárom testrész izolálása egy gyakorlatban, – törzshullámok, csípővel, majd fejjel indítva különböző irányokból, – alulról indított testhullámok – body roll, – fejfordítások, törzsfordítások karral, plié alkalmazásával, majd törzsdöntésben, – release – contraction használata, törzsfordításban, – karnyújtások törzsdöntésben, contraction – release végzésével. Fekvő és ülő helyzetben végzett gyakorlatok – Giordano tréning – homorítás – contraction, semleges lüktetés, lábnyújtás fekvésben, – ruganyozás előre, nyújtott ülésben, felülésben diagonál kartartással, – törzsív, majd lábemelést alkalmazó gyakorlatok fekvésben, – törzsnyújtás, contraction terpeszülésben. Rövid kombináció, amely tartalmazza a tanult mozgásanyagot.

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes